stanford-oval/wikipedia huggingface dataset:
335
Tapahtumia

Rooman keisari Konstantinus Suuri  aloitti Pyhän haudan kirkon rakennustyöt Jerusalemissa.
Syntyneitä

Kirkkoisä Gregorios Nyssalainen
Rooman keisari Magnus Maximus
Aeroflotin lento 7841

| Aeroflotin lento 7841 |
| --- | --- |
 Onnettomuuskoneen kaltainen Aeroflotin Tu-134AK.
Yhteenveto
Päivämäärä:  1. helmikuuta 1985
Onnettomuustyyppi:  moottorien sammuminen
Tapahtumapaikka:  Minsk, Valko-Venäjän SNT, Neuvostoliitto
 :  53°52′44″N, 028°11′42″E
Lähtöpaikka:  Minskin kansallinen lentoasema, Minsk, Valko-Venäjän SNT
Määränpää:  Pulkovon lentoasema, Leningrad, Venäjän SFNT
Kuolleita:  58
Loukkaantuneita:  22
Eloonjääneitä:  22
Lentokone
Konetyyppi:  Tupolev Tu-134AK
Lentoyhtiö:  Aeroflot
Rekisteritunnus:  CCCP-65910
Matkustajia:  74
Miehistöä:  6
Aeroflotin lento 7841 oli Aeroflotin reittilento Minskistä Leningradiin. Lennolla 1. helmikuuta 1985 käytetty Tupolev Tu-134AK syöksyi maahan pian lentoonlähdön jälkeen molempien moottorien sammuttua. Lennolla oli 80 ihmistä, joista 58 kuoli maahansyöksyssä.
Onnettomuuskone oli pysäköitynä Minskin lentoasemalla 25. tammikuuta lähtien. Sää oli tuona aikana sateinen, ja lämpötila laski nollan alle. Juuri ennen onnettomuuslentoa koneelle tehtiin jäänpoistokäsittely kuumalla vedellä ja jäänpoistonesteellä. Lentoonlähdössä ei ollut ongelmia, mutta kuusi sekuntia sen jälkeen vasemmanpuoleinen moottori sammui. Miehistö jatkoi nousua koneen kääntyessä samalla vasemmalle. He alkoivat myös valmistautua palaamaan Minskiin. 65 sekuntia lentoonlähdön jälkeen oikeanpuoleisen moottorin viasta ja tärinästä varoittavat valot syttyivät. Kaksi sekuntia myöhemmin moottori sammui. Kapteeni käänsi koneen laskuun säilyttääkseen riittävän lentonopeuden. Ympärillä oli vain metsää, eikä korkeus riittänyt Minskiin palaamiseen, joten miehistön oli tehtävä pakkolasku. Kone osui puihin 22 metrin korkeudella, syöksyi maahan ja syttyi tuleen. Lentoinsinööri, suunnistaja ja lentoemäntä sekä 55 matkustajaa kuoli. Loput 22 koneessa ollutta loukkaantuivat, mutta selvisivät hengissä.
Moottoreita tutkittaessa selvisi, että ne olivat sammuneet niihin päätyneen jään vuoksi. Jään lähdettä ei varmuudella pystytty selvittämään, mutta todennäköisimpänä vaihtoehtona pidettiin huolimatonta jäänestokäsittelyä ja sen tulosten tarkastamista, joiden seurauksena siiville jäi jäätä.
Ahti Simonen

Ahti Jouko Päiviö Simonen (26. toukokuuta 1916 Nilsiä – 11. huhtikuuta 1994) oli suomalainen geologi. Hän oli Geologisen tutkimuslaitoksen kallioperäosaston johtaja ja professori vuosina 1962–1979. Hän edisti Suomen kallioperän kehitysvaiheiden tutkimusta ja pani alulle malminetsintää auttavat kallioperän ikämääritykset.
Simonen kirjoitti ylioppilaaksi vuonna 1934, valmistui filosofian kandidaatiksi Helsingin yliopistosta vuonna 1944 ja väitteli tohtoriksi vuonna 1949 aiheenaan Aulangon geologia. Hän aloitti kallioperäkartoitukset 1940-luvun alussa. Hänet nimitettiin vuonna 1946 Geologisen tutkimuslaitoksen kallioperäosaston valtiongeologiksi ja vuonna 1962 osaston johtajaksi. Hän oli myös Helsingin yliopiston geologian dosentti vuosina 1955–1979. Simosen aloitteesta kallioperäosasto aloitti Suomen kallioperän kartoituksen nykyaikaisessa mittakaavassa. Hän julkaisi itse vuonna 1949 ensimmäisen 1:100 000 -mittakaavaan tehdyn Suomen kallioperäkartan. Hänen kautenaan osastolle perustettiin myös mineralogian ja isotooppigeologian laboratoriot. Simonen oli Kansallisen Geologian Komitean puheenjohtaja ja vuodesta 1963 Suomalaisen Tiedeakatemian jäsen.
Palkinnot ja tunnustukset

Eskola-mitali 1986
Sushmita Sen

| Sushmita Sen |
| --- | --- |

Henkilötiedot
Syntynyt: 19. marraskuuta 1975 (ikä 48) Hyderabad, Andhra Pradesh, Intia
Ammatti:  näyttelijä, malli
Lapset:  2
Näyttelijä
Aktiivisena:  1994–
Aiheesta muualla
IMDb 
AllMovie
Sushmita Sen (s. 19. marraskuuta 1975 Hyderabad, Andhra Pradesh, Intia) on intialainen näyttelijä, malli ja vuoden 1994 Miss Universum. Hän teki historiaa voittamalla Miss Universum -kilpailun ensimmäisenä intialaisena.
Sen esiintyi ensimmäisessä elokuvassaan Dastak vuonna 1996. Hänelle myönnettiin vuonna 2000 parhaan naissivuosan näyttelijän Filmfare Awards -palkinto roolista elokuvassa Biwi No. 1. Myöhemmistä menestyksistä tärkeimpiä on rooli elokuvassa Main Hoon Na (2004).
Sen omisti oikeudet lähettää Intian edustaja Miss Universum -kilpailuun I AM She – Miss Universe India -kilpailunsa kautta vuosina 2010–2012.
Yksityiselämä

Sen on adoptoinut kaksi tyttöä, vuonna 2000 ja 2010. Sen sairastaa Addisonin tautia.
Filmografia

| Vuosi | Elokuva | Rooli | Muuta |
| --- | --- | --- | --- |
| 1996 | Dastak | Miss Universum Sushmita Sen |  |
| 1997 | Ratchagan | Sonia Sriram | Tamilinkielinen elokuva |
| 1998 | Zor | Aarti |  |
| 1999 | Sirf Tum | Neha |  |
| 1999 | Hindustan Ki Kasam | Priya |  |
| 1999 | Biwi No. 1 | Rupali Walia |  |
| 1999 | Mudhalvan | Itsenään | Erikoisesiintyminen laulussa ”Shakalaka Baby” Tamilinkielinen elokuva |
| 2000 | Aaghaaz | Sudha |  |
| 2000 | Fiza |  | Erikoisesiintyminen laulussa ”Mehboob Mere” |
| 2001 | Kyo Kii… Main Jhuth Nahin Bolta | Sonam |  |
| 2001 | Nayak |  | Erikoisesiintyminen laulussa ”Shakalaka Baby” |
| 2001 | Bas Itna Sa Khwaab Hai | Lara Oberoi |  |
| 2002 | Aankhen | Neha Srivastav |  |
| 2002 | Tumko Na Bhool Paayenge | Mehak |  |
| 2002 | Filhaal... | Sia Sheth |  |
| 2003 | Samay: When Time Strikes | Malvika Chauhan |  |
| 2003 | Praan Jaye Par Shaan Na Jaye | Sushmita | Kertoja |
| 2004 | Vaastu Shastra | Jhilmil Rao |  |
| 2004 | Main Hoon Na | Chandni Chopra |  |
| 2004 | Paisa Vasool | Baby |  |
| 2005 | Maine Pyaar Kyun Kiya? | Naina Kapoor |  |
| 2005 | Main Aisa Hi Hoon | Neeti Khanna |  |
| 2005 | Bewafaa | Aarti |  |
| 2005 | Kisna: The Warrior Poet | Naima Begum | Erikoisesiintyminen laulussa ”Chilman Uthegi Nahin” |
| 2005 | It Was Raining That Night | Ayesha Sahani | Julkaisematon bengalin- ja englanninkielinen elokuva |
| 2006 | Chingaari | Basanti |  |
| 2006 | Zindaggi Rocks | Kriya |  |
| 2006 | Alag |  | Erikoisesiintyminen laulussa ”Sabse Judaa Sabse” |
| 2007 | Ram Gopal Varma Ki Aag | Durga Devi |  |
| 2009 | Karma Aur Holi | Meera Kohli |  |
| 2009 | Do Knot Disturb | Kiran Saxena |  |
| 2010 | Dulha Mil Gaya | Shimmer Kanhai |  |
| 2010 | No Problem | Kajal Khurana |  |
| 2011 | F.A.L.T.U |  | Erikoisesiintyminen |
| 2015 | Nirbaak |  | Bengalinkielinen elokuva |
Televisio

| Vuosi | Ohjelma | Rooli | Kanava |
| --- | --- | --- | --- |
| 2020 | Aarya | Aarya Sareen | Hotstar |
| 2021 | Aarya 2 | Aarya Sareen | Hotstar |
Palkinnot

Filmfare Awards
2000: Paras naissivuosa – Biwi No. 1
International Indian Film Academy Awards
2000: Paras naissivuosa – Biwi No. 1
Screen Awards
2000: Paras naissivuosa – Biwi No. 1
Zee Cine Awards
2000: Paras naissivuosa – Biwi No. 1
2003: Paras naissivuosa – Filhaal…
Muut palkinnot
2006: Rajiv Gandhi Award
2013: Mother Teresa Award
Aiheesta muualla

Wikimedia Commonsissa on kuvia tai muita tiedostoja aiheesta .
Sushmita Sen Internet Movie Databasessa. (englanniksi)
Sushmita Sen Allmoviessa (englanniksi)
Aeroflotin lento 7425

| Aeroflotin lento 7425 |
| --- | --- |
 Onnettomuuskoneen kaltainen Aeroflotin Tu-154B-2.
Yhteenveto
Päivämäärä:  10. heinäkuuta 1985
Onnettomuustyyppi:  lentäjän virhe
Tapahtumapaikka:  Utškuduk, Uzbekistanin SNT, Neuvostoliitto
 :  42°09′24″N, 063°33′20″E
Lähtöpaikka:  Karšin lentoasema, Karši, Uzbekistanin SNT
Välilaskupaikka:  Ufan kansainvälinen lentoasema, Ufa, Venäjän SFNT
Määränpää:  Pulkovon kansainvälinen lentoasema, Leningrad, Venäjän SFNT
Kuolleita:  200
Eloonjääneitä:  0
Lentokone
Konetyyppi:  Tupolev Tu-154B-2
Lentoyhtiö:  Aeroflot
Rekisteritunnus:  CCCP-85311
Matkustajia:  191
Miehistöä:  9
Aeroflotin lento 7425 oli Aeroflotin reittilento Karšista Ufan kautta Leningradiin. 10. heinäkuuta 1985 lennolla käytetty Tupolev Tu-154B-2 syöksyi maahan lähellä Utškudukia lentäjän virheen vuoksi.
Kone nousi Karšista lähdettyään matkalentokorkeuteen hitaasti, lähes sakkausnopeudella. Vaakalennossa hidas nopeus sai koneen värisemään, minkä miehistö luuli johtuvan moottoriongelmista. He laittoivat moottorit tyhjäkäynnille. Kone jatkoi vaakalentoa hidastaen vauhtiaan, kunnes lopulta sakkasi, joutui syöksykierteeseen ja syöksyi maahan. Kaikki 191 matkustajaa ja yhdeksän miehistön jäsentä kuolivat onnettomuudessa.
Onnettomuus on kuolonuhrien määrällä mitattuna pahin, jossa mukana on Tupolev Tu-154 sekä pahin nykyisen Uzbekistanin alueella sattunut onnettomuus.
Aeroflotin lento 8381

Aeroflotin lento 8381 oli Aeroflotin reittilento Tallinnasta Lvivin kautta Kišinjoviin. Lennolla 3. toukokuuta 1985 käytetty Tupolev Tu-134A törmäsi Lvivistä Moskovaan matkalla olleeseen Neuvostoliiton ilmavoimien Antonov An-26 -kuljetuskoneeseen lähestyessään Lviviä. Kaikki 79 Tu-134:ssä ollutta ja 15 An-26:ssa ollutta kuolivat törmäyksessä.
Tutkintakomissio totesi, että onnettomuus aiheutui lennonjohtajan virheestä. Kokematon lennonjohtaja ei kertonut koneiden miehistöille liikennetilanteesta, ei seurannut koneita tutkanäytöllä eikä varmistanut riittävää turvaetäisyyttä niiden välille.
Takaisinkääntäjä

Takaisinkääntäjä on tietokoneohjelma, joka kääntää suoritettavan ohjelmatiedoston takaisin lähdekoodiksi. Siten takaisinkääntäjä toimii päinvastoin kuin ohjelmointikielen kääntäjä, joka kääntää lähdekoodin ohjelmatiedostoksi.
Disassembleri on takaisinkääntäjä, joka purkaa ohjelmatiedoston assemblyksi. Eräät takaisinkääntäjät kykenevät jatkamaan korkean tason ohjelmointikielille kuten C- tai Java-kielelle, mikä vaatii kehittyneempiä tekniikoita.
Takaisinkääntäjät eivät yleensä pysty rekonstruoimaan täydellisesti alkuperäistä lähdekoodia, joten ne tuottavat usein vaikeasti ymmärrettävää koodia. Uusien käskykantojen ja ohjelmointikielien tuki vaatii yleensä huomattavaa määrää työtä. Tästä johtuen on esitetty pientä kielimallia takaisinkäännöksen tekemiseen.
Takaisinkääntäjiä käytetään esimerkiksi ohjelmistojen takaisinmallinnuksessa.
Käännös suomeksi
543

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Kuolleita

Benedictus Nursialainen
Surfing with the Alien

| Surfing with the Alien Joe Satriani |
| --- | --- | --- |

Studioalbumin tiedot
 Äänitetty : 1986
 Julkaistu: 1987
 Tuottaja(t): Joe Satriani ja John Cuniberti
 Tyylilaji: Instrumentaalirock
 Kesto: 37.33
 Levy-yhtiö: Relativity Epic (uudelleenjulkaisu)
Joe Satrianin muut julkaisut
| Not of This Earth 1986 | Surfing with the Alien 1987 | Dreaming #11 1988 |
Surfing with the Alien on kitaristi Joe Satrianin toinen soololevy, joka ilmestyi vuonna 1987.
Kappalelista

Surfing with the Alien – 4.25
Ice 9 – 3.59
Crushing Day – 5.14
Always With Me, Always With You – 3.22
Satch Boogie – 3.13
Hill of the Skull – 1.48
Circles – 3.28
Lords of Karma – 4.48
Midnight – 1.42
Echo – 5.37
Aeroflotin lento 7867

| Aeroflotin lento 7867 |
| --- | --- |
 Onnettomuuskoneen kaltainen Aeroflotin Tu-134AK.
Yhteenveto
Päivämäärä:  27. helmikuuta 1988
Tapahtumapaikka:  Surgutin lentoasema, Surgut, Venäjän SFNT, Neuvostoliitto
 :  61°20′41″N, 073°23′21″E
Lähtöpaikka:  Minskin kansallinen lentoasema, Minsk, Valko-Venäjän SNT
Välilaskupaikka:   Kurumotšin lentoasema, Kuibyšev, Venäjän SFNT  Roštšinon lentoasema, Tjumen, Venäjän SFNT 
Määränpää:  Surgutin lentoasema, Surgut, Venäjän SFNT
Kuolleita:  20
Eloonjääneitä:  31
Lentokone
Konetyyppi:  Tupolev Tu-134AK
Lentoyhtiö:  Aeroflot
Rekisteritunnus:  СССР-65675
Matkustajia:  45
Miehistöä:  6
Aeroflotin lento 7867 oli Aeroflotin reittilento Minskistä Kuibyševin ja Tjumenin kautta Surgutiin. Lennolla 27. helmikuuta 1988 käytetty Tupolev Tu-134AK syöksyi maahan laskeutuessaan Surgutin lentoasemalle. Miehistö menetti lähestymisen aikana mittarilento-olosuhteissa näköyhteyden maahan. Laskeutumista jatkettiin silti, ja kone osui maahan kiitotien vieressä. Se hajosi laskeutumisen voimasta osiin ja syttyi tuleen. Lennolla oli 51 ihmistä, joista 20 kuoli maahansyöksyssä.
Adi Sjöblom

Adi Lovisa Sjöblom (29. maaliskuuta 1898 Turku – 26. toukokuuta 1968 Kruunupyy) oli suomalainen ruotsin kielellä kirjoittanut kirjailija.
Teoksia

Nimimerkillä A. S-m:
Mot ljuset : berättelser. Svenska luth. evangeliföreningen i Finland, Helsingfors 1937
Bröllopskläderna : berättelse av A. S-m. Svenska luth. ev.-föreningens förlag, Helsingfors 1944
Stormnatten : berättelse av A. S-m. Svenska luth. ev.-föreningens förlag, Helsingfors 1944
Till Guds ära : berättelser av A. S-m. Svenska luth. ev.-föreningens förlag, Helsingfors 1945
Kirjallisuutta

Ingvar Dahlbacka : "På blodsnådens grund" : om Adi Sjöblom och hennes författarskap. Evangeliföreningens förlag, Vasa 1997
Takaisinoton estäjä

Takaisinoton estäjä voi olla:
Serotoniinin takaisinoton estäjä (SRI)
Selektiivinen serotoniinin takaisinoton estäjä (SSRI)
Serotoniinin ja noradrenaliinin takaisinoton estäjä (SNRI)
Noradrenaliinin takaisinoton estäjä (NRI)
Dopamiinin takaisinoton estäjä (DRI)
Noradrenaliinin ja dopamiinin takaisinoton estäjä (NDRI)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Takaisinoton estäjä”, voi hakea sivunnimihaulla, laajalla sivunnimihaulla tai tekstihaulla.
Aarthi Agarwal

| Aarthi Agarwal |
| --- | --- |

Henkilötiedot
Syntynyt: 5. maaliskuuta 1984 New Jersey, Yhdysvallat
Kuollut: 6. kesäkuuta 2015 (31 vuotta) Atlantic City, New Jersey, Yhdysvallat
Ammatti:  näyttelijä
Puoliso:  Tasval Kumar  (vih. 2007; ero 2009)
Näyttelijä
Aktiivisena:  2001–2015
Aiheesta muualla
IMDb 
AllMovie
Aarthi Agarwal (5. maaliskuuta 1984 New Jersey, Yhdysvallat – 6. kesäkuuta 2015 Atlantic City, New Jersey, Yhdysvallat) oli intialaistaustainen yhdysvaltalainen näyttelijä, joka työskenteli pääasiassa telugunkielisissä elokuvissa.
Elämä ja ura

Agarwal syntyi gujaratiperheeseen New Jerseyssä. Hänen ollessaan noin 14-vuotias näyttelijä Sunil Shetty huomasi hänet Philadelphiassa ja rohkaisi häntä tavoittelemaan uraa elokuvissa. Agarwal teki ensiesiintymisensä 16-vuotiaana hindinkielisessä elokuvassa Paagalpan vuonna 2001. Kun elokuva ei menestynyt, hän suuntasi etelään paremman menestyksen toivossa.
Hänen ensimmäinen telugunkielinen elokuvansa oli menestynyt romanttinen komedia Nuvvu Naaku Nachav vuonna 2001. Sitä seurasi useita menestyselokuvia johtavien telugumiesnäyttelijöiden kanssa, kuten Chiranjeevi, Nandamuri Balakrishna, Nagarjuna, Venkatesh, Prabhas, Mahesh Babu, Ravi Teja ja Jr NTR. Hän oli uransa huipulla vuosina 2001–2005.
Agarwalin ura oli lähtenyt laskuun ja elokuvatarjoukset vähenivat, mitä seurasi kamppailu masennuksen ja ylipainon kanssa. Vuonna 2005 hänen uutisoitiin yrittäneen itsemurhaa suhteen vastanäyttelijään päätyttyä. Vuonna 2006 hän joutui taas sairaalaan pudottuaan kotitalonsa portaat alas.
Vuonna 2007 Agarwal meni naimisiin ohjelmistoinsinööri Tasval Kumarin kanssa. Pari erosi vuonna 2009.
Kuolema

6. kesäkuuta 2015 Agarwal julistettiin kuolleeksi AtlantiCare Regional Medical Center -sairaalassa Atlantic Cityssä, New Jerseyssä. Agarwalilla, jolle oli tehty rasvaimuleikkaus kuusi viikkoa aiemmin, oli vakavia hengitysvaikeuksia ennen kuolemaansa. Hänen managerinsa sanoi, että hänen kuolinsyynsä oli sydänhalvaus.
Filmografia

| Vuosi | Elokuva | Rooli | Muuta |
| --- | --- | --- | --- |
| 2001 | Paagalpan | Roma Pinto | Hindinkielinen elokuva |
| 2001 | Nuvvu Naaku Nachav | Nandini |  |
| 2002 | Nuvvu Leka Nenu Lenu | Krishna Veni | Parhaan telugunaisnäyttelijän Filmfare Awards South -ehdokkuus |
| 2002 | Allari Ramudu | Mythili |  |
| 2002 | Indra | Snehalatha Reddy | Parhaan naisnäyttelijän CineMAA Awards -palkinto |
| 2002 | Nee Sneham | Amrutha |  |
| 2002 | Bobby | Bhagyamathi |  |
| 2003 | Palnati Brahmanayudu | Sruthi |  |
| 2003 | Vasantham | Nandini |  |
| 2003 | Veede | Mangathaayaru |  |
| 2004 | Nenunnanu | Sruthi |  |
| 2004 | Adavi Ramudu | Madhulatha |  |
| 2004 | Narasimhudu | Itsenään | Erikoisesiintyminen |
| 2005 | Sankranthi | Padma |  |
| 2005 | Soggadu | Swati |  |
| 2005 | Chatrapati | Itsenään | Erikoisesiintyminen |
| 2005 | Bambara Kannaley | Pooja | Tamilinkielinen elokuva |
| 2006 | Andala Ramudu | Radha | Parhaan telugunaisnäyttelijän Filmfare Awards South -ehdokkuus |
| 2008 | Gorintaku | Nandini |  |
| 2008 | Deepavali |  |  |
| 2009 | Posani Gentleman | Neeraja |  |
| 2010 | Brahmalokam To Yamalokam Via Bhulokam | Rambha |  |
| 2010 | Taj Mahal | Maisamma |  |
| 2011 | Vanakanya Wonder Veerudu | Vana Kanya |  |
| 2015 | Ranam 2 |  |  |
| 2016 | Aame Yevaru |  |  |
Aiheesta muualla

Kuvia tai muita tiedostoja aiheesta Aarthi Agarwal Wikimedia Commonsissa
Aarthi Agarwal Internet Movie Databasessa. (englanniksi)
Aarthi Agarwal Allmoviessa (englanniksi)
Takaisinostositoumus

Takaisinostositoumus eli repo tai RP (engl. repurchase agreement) on institutionaalisten sijoittajien välinen rahoitussopimus, jossa rahoitusta tarvitseva taho myy rahoituksen antajalle sijoitusinstrumentin, sitoutuen ostamaan sen takaisin tyypillisesti suuremmalla hinnalla. Sopimusta voi verrata panttilainaan. Sopimus on tyypillisesti lyhytaikainen, vakuusinstrumentin "yön yli" säilytys. Repoja käytetäänkin lyhytaikaisen likviditeetin hankkimisessa.
Repo-markkinat ovat finanssijärjestelmän likviditeetille erittäin tärkeitä - ja kooltaan hyvin suuret: useita tuhansia miljardeja euroja. Keskuspankit hyödyntävät takaisinostomarkkinaa markkinoiden likviditeetin säätelyssä. Repo-markkinoilla on suuri rooli joukkolainamarkkinoilla, sekä yrityslainojen markkinoilla
Repo-järjestelyillä on arvioitu olleen mahdollisesti vaikutusta vuoden 2008 finanssikriisin synnyssä. Lehman Brothers mahdollisesti hyödynsi repoja todellisen varallisuustilanteensa salailussa.
Agoda

Agodan logo.
Agoda on The Priceline Groupin omistama hotellinvaraussivusto, joka on keskittynyt lähinnä Aasian ja Tyynenmeren alueelle. Toimistot sijaitsevat Singaporessa, Bangkokissa, Hongkongissa, Kuala Lumpurissa, Phuketissa, Balilla, Sydneyssä, Tokiossa, Soulissa, Pekingissä, Shanghaissa ja Manilassa.
Historia

Yrityksen perusti  Michael Kenny 1990-luvun loppupuolella, tuolloin nimenä oli PlanetHoliday.com. Alkuperäinen konsepti oli hyödyntää hakukoneiden nopeasti kasvavaa suosiota parantamaan tiedonkeruuta hotelleihin ja matkailuun liittyen. PlanetHoliday oli yksi ensimmäisiä hotellinvaraussivustoja toimialalla, jonka liikevaihto on sittemmin kasvanut  useiksi miljardeiksi.
Long Islandilta New Yorkista kotoisin oleva Kenny asettui Thaimaahan 90-luvun alkupuolella ja aloitti operaatiot sivuston kanssa pienessä mittakaavassa Phuketista käsin. Sivusto (ja toimiala kokonaisuudessaan) on selviytynyt useista odottamattomista katastrofeista mm. IT-kuplan puhkeaminen 2000-2001, New Yorkin 9/11 terrori-iskut, sekä SARS epidemia 2003, jotka kaikki vavisuttivat rajusti matkailualaa.
Vuonna 2002 operaatiot siirrettiin Phuketista Bangkokiin ja 2003 tehtiin yhteistyösopimus PrecisionReservations.com’in kanssa, jonka tarkoituksena oli laajentaa myyntejä heidän sivustojensa kautta. Myöhemmin vuonna 2003 PlanetHoliday.com ja PrecisionReservations.com yhdistettiin Agoda Company Pte. Ltd. –nimen alaisuuteen.
Yritysostot

Marraskuussa 2007 Priceline.com LLC (NASDAQ: PCLN) teki kolmannen kansainvälisen yritysostonsa hankkimalla Agoda Companyn alaisuuteensa. Tällä hetkellä Agodalla työskentelee noin 450 työntekijää, ja se tarjoaa palveluita 32 eri kielellä mm. kiinaksi, englanniksi, ranskaksi, espanjaksi, japaniksi ja thaiksi.
Palkinnot

Agoda valittiin TravelMolen Web Awards Asia 2008 –tapahtumassa  parhaaksi majoitussivustoksi (Best Accomodation Site).
Aiheesta muualla

Agodan virallinen suomenkielinen sivusto
Pricelinen virallinen sivusto (Arkistoitu – Internet Archive)
Travelmolen virallinen sivusto
Aeroflotin lento 6502

| Aeroflotin lento 6502 |
| --- | --- |
 Onnettomuuskoneen kaltainen Aeroflotin Tu-134A.
Yhteenveto
Päivämäärä:  20. lokakuuta 1986
Onnettomuustyyppi:  kiitotieltä suistuminen, lentäjän virhe
Tapahtumapaikka:  Kuibyšev, Venäjän SFNT, Neuvostoliitto
Lähtöpaikka:  Koltsovon lentoasema, Sverdlovsk, Venäjän SFNT
Välilaskupaikka:  Kurumotšin lentoasema, Kuibyšev, Venäjän SFNT
Määränpää:  Groznyin lentoasema, Groznyi, Venäjän SFNT
Kuolleita:  70
Loukkaantuneita:  20
Eloonjääneitä:  22
Lentokone
Konetyyppi:  Tupolev Tu-134A
Lentoyhtiö:  Aeroflot
Rekisteritunnus:  CCCP-65766
Matkustajia:  85
Miehistöä:  7
Aeroflotin lento 6502 oli Aeroflotin reittilento Sverdlovskista Kuibyševin kautta Groznyiin. Lennolla 20. lokakuuta 1986 käytetty Tupolev Tu-134A syöksyi maahan lennon lähestyessä Kuibyševin Kurumotšin lentoasemaa. Onnettomuus johtui siitä, että kapteeni oli ennen lähestymistä lyönyt vetoa perämiehen kanssa siitä, että pystyisi laskeutumaan sokkona, pelkkien mittarien avulla. Hän arvioi kuitenkin koneen korkeuden ja vajoamisnopeuden väärin, jolloin kone osui kiitotiehen liian kovaa, kääntyi ympäri ja syttyi tuleen. Lennolla oli 92 ihmistä, joista 70 kuoli onnettomuudessa.